Reeksverkragter sit baie lank | Maroela Media
Mhlonishwa Ellias Mathebula. Foto: SAPD
Mhlonishwa Ellias Mathebula (33) is in die Scottburgh-landdroshof in KwaZulu-Natal tot meer as 300 jaar tronkstraf gevonnis nadat hy skuldig bevind is op 18 aanklagte van verkragting.
Kol. Jay Naicker, woordvoerder van die polisie, het gesê Mathebula is Donderdag in die Scottburg-streekshof skuldig bevind en is Vrydag tot 315 jaar tronkstraf gevonnis. Mathebula is nege keer lewenslange tronkstraf opgelê plus ŉ bykomende 90 jaar tronkstraf.
Mathebula van Umtwalume het in 2008 met sy skrikbewind begin en is op 8 Maart 2013 in Mehlomnyama naby Port Shepstone deur ŉ spesiale taakspan in hegtenis geneem. Die verkragtings is onder meer in Umzinto, Dududu, Scottburgh, Hibberdene, Msinsini en Port Shepstone gepleeg.
“Die onlangse getal skuldigbevinding en vonnisoplegging van seksuele oortreders in ons provinsie is verblydend, want dit is ‘n aanduiding van ons sukses in die stryd teen misdaad. Mathebula se skrikbewind is uiteindelik verby en die publiek kan troos vind in die feit dat hy nie langer in staat sal wees om onskuldige lewens te vernietig nie,” het lt.genl. Mmamonnye Ngobeni, KwaZulu-Natalse polisiekommissaris, gesê.
KwaZulu-Natal Scottburgh verkragting
Robby Uchi · 4 jaar gelede
Ek hoop hy word ook verkrag in die tronk – “Fresh meat manne ” Enjoy ?
Hoop sy lewe word hel gemaak daar binne! Sit jou gemors!!!!